  Анжелика Тихонова корреспондент Ижкарысь анай-атайёс кар тӧрлыкъёслы англи нылпи сад усьтыны ӵектонэн вазиськизы. Со сярысь журналистъёсты ивортӥз кар администрациысь Школалэсь азьвыл дышетонъя но визьноданъя управленилэн кивалтӥсез Елена Казакова. «Со (нылпи садэз усьтон — ред.) ватсаса коньдон кулэ каре. Соин ик ас коньдонзэ уже понӥсь инвестор анай-атайёслэсь котькуд куронзэс быдэстыны быгатоз. Нош анай-атайёс ини, коньдон ласянь быгатонлыкъёссэс чакласа, малпаськозы — нуоно-а нылпизэс сыӵе нылпи садэ яке ӧвӧл-а. Яке милесьтым, муниципал нылпи садъёслэсь, юрттӥськетсэс басьтоно-а», — шуиз со Ижкарысь Ракетной урамысь 9 номеро юртэ но Островский урамысь 44 номеро юртэ интыяськем нылпи садъёсты концессие сётон сярысь веракуз. Тодады вайытом, пиналъёсты со нылпи садъёсы нуллон понна анай-атайёслэсь толэзяз 10 сюрсысен 24 сюрс манетозь курыны быгатозы. тыриськонлэсь быдӟалазэ концессионер ачиз юнматоз. Тегъёс: Мерлык Дышетон Ижкар нылпиос Удмуртия дӥськут  